Платформата AllJoyn е базирана на топология на мрежа с възлова структура, в която всеки възел служи не само за предаване и приемане на собствени данни, но и като междинен пункт за предаване на данни между съседни възли. Qualcomm е избрала такава топология, защото не счита за необходимо включването на всички устройства към Интернет. „Ако във вашия дом има 1500 устройства, едва ли ще искате всички те да са свързани към публична мрежа“, коментира ръководителят на центъра за иновации на Qualcomm Роб Чандхок (Rob Chandhok).